MÄRTRITE HÄÄL
Märter - ladina keeles "martyr", muinaskreekas "martyr"
1. Usu pärast kannatav inimene 2. Inimene, kes sureb oma usu eest
Tänapäevalgi kiusatakse kristlasi taga
väärkoheldakse
vangistatakse
piinatakse
iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealstele 13:3
Tere tulemast saatesse "Märtrite hääl"!
Mina olen Juhani Huotari.
Täna on koos minuga advokaat Ville Hoikkala.
Tere tulemast saatesse!
Su tegevuseks on põgenike turvapaiga taotluste käsitlemine.
Saadad taotlusi edasi
ja ootad neile koos põgenikega vastuseid.
Vaatleme täna Pakistani kristlaste olukorda
ja vaatame dokumentaali, mis räägib sellest teemast.
9/11 järel on Pakistani kristlaste elu muutunud raskemaks ja ohtlikumaks.
Islami militandid näevad Iraagi ja Afganistani sõdu
moslemite vastu suunatud sõdadena.
Nad peavad Pakistani kristlasi USA agentideks.
Releasel õnnestus küsitleda selle konflikti jalgu jäänud inimesi.
Kell oli 9 hommikul,
kui mošeede valjuhääldid kutsusid üles tapma "Ameerika koeri".
Õhtuks oli 100 kodu rüüstatud
ja üks kristlaste pere elusalt põletatud.
Josefine Akhlas oli koos lastega oma vanemate juures.
Oleksid nad kodus olnud, oleksid nad samuti surnud.
Koos seitsme teisega, kes hukkusid tules.
Kõik samast perest.
Noorim oli vaid 4-aastane.
Kemikaal, mida kasutati, oli hävitav.
Josefine kirjeldas nähtut, kui ta majani jõudis.
Me maja oli täielikult hävinud.
Mu meest oli elusalt põletatud ja ta oli surnud.
Me pole midagi sellist teinud, et meid peaks nii julmalt karistama.
Valitsus on tules hävinud majad korda teinud,
aga üks maja on säilinud põlenuna.
See on mälestusmärgiks kõigile - nii kristlastele kui moslemitele.
Walter Masih kaotas rünnakus naise Berdini ja 30. a tütre Assieri.
Ta räägib oma loo rahulikult ja väärikalt,
kuigi rünnakule kutsunud väljuhääldid taustal kutsuvad moslemeid palvele.
Nad panid maja põlema ja avasid relvadest tule.
Mu vanim tütar jäi tule lõksu ja ei pääsenud välja.
Ta oli kuuendat kuud rase.
Me oleme tõsiselt hirmul.
Need inimesed võivad rünnata, mil iganes.
Me ei saa midagi teha kui vaid uskuda Jeesusesse.
Temasse usume kindlalt.
Kaks päeva varem olid naabruses puhkenud rahutused
ja kristlasi süüdistati koraani häbistamises.
Sellest raporteerib Release partner Sharing Life Ministries Pakistan.
Kuulujutt sai alguse pulmas,
kus moslemid süüdistasid valelikult kristlasi
koraani häbistamises.
See oli selle kuulujutu tõttu kolmas rünnak kristlaste vastu.
Usutakse, et need olid planeeritud rünnakud kristlaste vastu.
Seaduslikud kontaktid Pakistanis ütlevad,
et 9/11 järel on kristlaste olukord muutunud kriitiliseks.
Pakistani moslemid
näevad koalitsiooni rünnakuid Iraagis ja Afganistanis
rünnakuna moslemite ja moslemimaade vastu.
Kristlasi kutsutakse Ameerika koerteks.
Sõjaliste jõudude süüdistused kristlaste vastu on kasvamas.
Neid kolme meest on süüdistatud jumalateotuses.
Release partnerite sõnul on nad süütud.
Aga nende elud on nende süüdistuste tõttu kahjustatud
Walyat Masih, kes ei osanud ei lugeda ega kirjutada,
palvetas haigete eest ja kohalikud kristlased austavad teda.
Moslemid, kes seda meest armastasid,
panid ta hauale ilusa kanga.
Kangal oli tekst, mida Walyat lugeda ei osanud.
See oli Islami kalima ja usutunnistus.
Teised moslemid karjusid: "Jumalateotaja!"
Olen kirjaoskamatu.
Ma ei teadnud, mis kangale oli kirjutatud.
Kui kohtunik mõistab mind süüdi, võin saada surmaotsuse või eluaegse.
Aga see pole minu süü.
Ma pole süüdi, sest ei teadnud, mis seal seisis.
Nad tahtsid süüdata me majad ja põletada meid elusalt.
Kristlasest advokaat aitab ka Shafique Masihiat.
Neid süüdistatakse jumalateotuses -
moslemi õpilased leidsid kristliku lehe ja viisid selle kooli.
Süüdistust ei esitatud,
kuid jumalapilke valguses pole miski endine.
Moslemid ähvardasid meid.
Nad ütlesid, et meil tuleb islam vastu võtta.
Meid sunnitakse.
Kui tahame siin elada, tuleb meil islam vastu võtta.
Vastasel juhul me majad põletatakse.
16-liikmeline pere pidi hülgama kodu, koguduse, töö ja kolima mujale.
Ja nad on endiselt hirmul.
Tahir Gul Sadiq on kristlasest advokaat.
Ta selgitab, et teotuse süüdistusel on pikk ajalugu
oma huvide taotlemiseks.
Kui moslemi kogukond saab kutse, kogunevad nad hetkega.
"Nad häbistavad püha Koraani!"
"Nad pilkavad püha prohvetit!"
See erutab neid ja nad tormavad kokku.
Nad on kõigeks valmis. Valmis isegi surema.
Selle pärast kasutatakse ära jumalapilke seadust.
Tahir usub, et 99% süüdistustest põhinevad valelikel lugudel.
Üks lugu teise järele paljastub.
Kuid militandid jätkavad sellest hoolimata
kristlaste tapmist.
Kristlased on igas mõttes kriminaliseeritud.
Kristlastest koduabilisi vägistatakse ja isegi tapetakse.
Noori naisi on röövitud ja sunnitud islamisse pöörduma.
Katherine Sapna töötab kristlike inimõigusadvokaatide seas.
Tegeleme igasuguste juhtumitega.
Jumalapilge, vägistamine, usku sundimine, inimeste röövimine...
Need on seaduses kriminaliseeritud.
Vaesudes müüvad kristlikud pered end orjatööle.
Tervise, pulmade ja matuste jaoks peavad nad raha laenama.
Tavaliselt ei jaksa nad omanikule võlga tagasi maksta.
Paljud põevad hingamishaigusi.
Kristlasest arst ravib haigeid tasuta.
Töölistel on eriliselt tolmune töö, seepärast on neil palju allergiaid.
Kristastest juristid võitlesid kohtus
ja vabastasid üle 750 kristlase sunnitööst.
Õigluse kaitsmine Pakistanis nõuab julgust ja pühendumist.
Mul on suur soov aidata vaeseid kristlasi,
sest olen ka ise usklik.
Tahan Jeesusesse uskujaid aidata.
Selleks valisin selle tee, kuigi tean töö raskusi ja riske.
Armastan Jeesust, sest Ta on minu päästja.
Kristlasi võib taas rünnak ähvardada.
Pastor aitab neil usus kindlaks jääda.
Mässulised hävitasid ta koguduse.
Palvetan moslemiründajate eest.
Me ei või võidelda,
sest Jeesus ütles: "Andestage oma vaenlastele."
Ütlen: "Ehkki kohtlete meid halvasti, annan teile andeks Jeesuse nimel."
Samad sõnad kõlavad Walteri suust, kelle naine ja tütar tapeti.
Me oleme Jeesuse järgijad.
Kui Tema ütleb: "Andke vaenlastele andeks",
siis nii me ka teeme.
Release toetab partnerite kaudu kristlaste õigeksmõistmist.
Toetame üle saja vangistatud inimese koos nende peredega.
Samuti toetame kristlasi, keda militandid on rünnanud.
Palun aidake meid, et saaksime neid aidata.
Palvetage koostööpartnerite eest,
sest nad püüavad pilkamisseadust tühistada.
Nende eest, kellele esitatakse valesüüdistus
ja rünnaku ohvrite eest.
Anname veel sõna Walterile.
Palugem moslemite südamete muutumise eest
ja tugeva kristliku kogukonna eest.
Nähtud dokumentaal viis meid Pakistani usulise kaose keskele,
kus kristlase inimväärikus ja usk nullitakse ära.
Nad jäävad julmade fanaatikute viha ohvreiks.
Ville Hoikkala, oled advokaat
ja tegutsed rahvusvahelise inimõiguse alal,
aidates ka pagulasi.
Rahvusvahelised küsimused puudutavad meid kõiki.
Nähtud dokumentaal viis meid Pakistani.
Kuidas suhtuda sellesse,
kui erinevad usundid saavad kuskil maal kokku?
ÜRO inimõiguste deklaratsiooni alusel
on kõigil inimestel usu ja südametunnituse vabadus
ja õigus oma usku praktiseerida.
Pakistani olukord on mitmes mõttes väga keeruline.
Pakistani strateegiline asukoht, Afganistan, kus käib sõda
ja samuti on Iraan lähedal.
Läänemaailmal on seal suured intressid.
Filmist nähtus, et kristlaste tagakius tuleb suurelt rahvajõugult
ehk siis fanaatikute jõugult, mitte otseselt Pakistani valitsuselt.
Mis põhjusel sa arvad, et just massid lähevad liikvele
ja see pole tingimata isiklik rünnak kellegi vastu?
Kuidas see juhtub ja mida see võib endaga kaasa tuua?
Selgus see,
kui kergesti saab moslemeid õhutada üles kristlasi ründama.
Ilmselt ei ole Pakistani valitsus nende rünnakute taga.
Samas pole ka Pakistani valitsuse roll inimeste elus nii jõuline, kui meil.
Valitsuse võimekus sekkuda sellistesse olukordadesse on nõrk.
Mida räägivad rahvusvahelised inimõigused
isiklikust usust?
Olgu see usk Jeesusesse Kristusesse või usk Allahi?
Igaühe südametunnistuse usku tuleb tunnustada.
Dokumentaalis näidati,
kuidas inimese põhiõigus - õigus elule on hädaohus.
Ka õiglased töövõimalused ja õigus kodu turvalisusele
on halvas olukorras.
Mitte ainult kristlastel, vaid kõigil pakistanlastel.
Pakistani valitsus on tasakaalustavaks faktoriks
kristlaste ja moslemite vahel.
Kristlased on vähemuses
ja neile püütakse anda võimalusi normaalseks eluks.
Aga seal on taustajõud.
Mida sa neist tead?
Mul on selline arusaam - nii hetk tagasi nähtu põhjal,
kui ka isiklike kogemuste põhjal asjaajamises,
et Pakistani valitsus on neis olukordades väga passiivne.
Jah, on olnud kordi, kus politsei on asunud kristlasi kaitsma,
kuid kuna seal on sadu miljoneid inimesi,
on politsei ja valitsuse võimalused inimeste kaitsel on piiratud.
Pakistani olukord on poliitiliselt ja sotsiaalselt väga keerukas.
Erigruppidel on erinev nägemus, kuidas maad arendada.
On rahulikke moslemeid ja ka fundamendaliste.
Osa nõustub vägivallaga, osa mitte.
Pakistan on raskelt valitsetav ja mõistetav maa.
Äärmusrühmitused mõjutavad kindlasti
otsustajate otsuseid ja suhtumisi,
sest on selge, et sealt tuleb pidevat survestamist.
See selgitab ka seda, mis toimus Mumbais,
kui pakistanlased Indiat ründasid.
On selge, et inimõigusi rikutakse ja neid ei täideta,
isegi, et Pakistan on allkirjastanud rahvusvahelised inimõigused
ja seetõttu peaks neid ka järgima.
Sa oled usklik advokaat,
kes usub Jeesusesse kui oma isiklikku Päästjasse.
Mida meie, vabade kristlastena, kel pole selliseid probleeme
ja kes me soovime teenida Jumalat, peaksime ette võtma?
Pakistanis on väga keeruline olukord.
Seal on miljoneid inimesi ja väga keeruline poliitiline olukord.
Küll aga saab toetada rahaliselt neid organisatsioone,
mis seal toimivad.
Oluline teema on muidugi ka Soome enda pagulaspoliitika.
Valimised on tulemas
ja otsustatakse, kuhu suunda Soome poliitika läheb.
On oluline, et Soomes säiliks võimalus aidata pagulasi.
Et need, keda taga kiusatakse ja survestatakse, leiaksid kaitset.
On tähtis pakkuda tuge
kohalikele advokaatidele ja tagakiusatuile.
Soome kristlikud organisatsioonid võiksid hakata neid rohkem toetama,
et nad saaks seal paremini oma tööd teha.
Kristliku organisatsioonina vaevab see olukord meid tõesti.
Me hoiame seda olukorda nähtaval ja räägime sellest.
Samas peaksime keskenduma sellele, kuidas seda olukorda peatada
ja kuidas aidata neid, kes on raskustes.
Milline on su enda südamehoiak nende suhtes,
kellest on saanud tagakiusatavad
Jeesusesse Kristusesse uskumise tõttu
ja kellest võib saada ka su klient.
Esmalt näen neis muidugi kristlikke vendi ja õdesid.
Samas teenindan kõiki oma kliente parimal moel,
sõltumata nende usutunnistusest.
Kõigepealt selgitame välja,
milline on olukord ja kui raske on olnud tagakius
ning kuidas saaksime selle teema esile tuua.
Südamesoov on muidugi see,
et need, kes on hädaohus, saaksid kaitset.
Mind isiklikult puudutas selles loos inimeste suhtumine.
Nende suhtumine,
kes olid kaotanud oma lähedased traagilisel kombel.
Nad olid valmis andeks andma,
öeldes, et Piibel ja Jeesus õpetavad nii,
et meil tuleb oma vaenlasi armastada ja õppida andestama.
Nii nad kinnitavadki, et soovivad andestada.
Kas mitte just õige südamehoiak pole neis asjus õige alguspunkt?
Jah, andestamine on kristliku eetika ja elustiili keskne printsiip.
Meil kõigil on vaja seda õppida.
Piibel ütleb, et Kristus oli täis armu ja tõde.
Kui on vaja kaitsta teisi,
tuleb seda tõe vaatenurka silme ees hoida.
Tuleb uurida, mis on juhtunud, mida ette võtta ja kes räägib tõtt.
Tänud sulle selle aja eest Ville Hoikkala.
Vaatame, mida saame tegelikult teha, kui pagulased tulevad Euroopasse.
Või kas võime minna ka koha peale, et aidata neid seal, kus nad elavad?
Aidata nii, et nad võiks tunnistada:
"Ma rõõmutsen oma elu üle Jeesuses!"
Tänud sulle Ville Hoikkla
ja jätkame nüüd järgmise dokumentaaliga.
Tänan!
Aastate eest mõisteti mu mees süüdi prohvet Muhamedi pilkamise eest.
Ta sai surmaotsuse.
Meid süüdistati pilkamises. Seetõttu on ka mu isa vangis.
Ta ähvardas tappa mu pere.
Relva ähvardusel sundis ta mind pöördumispaberitele alla kirjutama.
Seejärel sundis ta mind endaga abielluma.
Palvetage Pakistani eest!
Pakistanis on üle 165 miljoni inimese.
2,5% neist on kristlased, 96% moslemid.
Õiguste vähesuse tõttu
saab kristlastele esitada valesüüdistusi
prohvet Muhamedi pilkamise eest.
Tihti aga on põhjus isiklikus vaenus.
Meie organistatsioon aitab vangistatud kristlasi,
keda peetakse nende usu pärast erinevates vanglates.
Aitame ka nende peresid,
käies neil külas ja osutades neile pastoraalabi.
Meil on palju halbu seadusi, kuid pilkamisseadus on kõige tuntum.
Moslemid kasutavad seda relvana kristlaste hävitamiseks.
Kristlastel ei ole õigust vabalt elada.
Moslemijõuk viis mu mehe politseijaoskonda.
Politsei ütles: "Kui nõustute, piiname teda
ja laseme ta siis vabaks."
Moslemijõuk aga ütles: "Ei, ta on pilkaja!"
Läksin jaoskonda ja nägin, kuidas teda bambuskeppidega peksti.
Kui keegi räägib moslemi või Muhamedi vastu, siis ta on pilkaja.
Tõenäoliselt on karistuseks surmanuhtlus.
Mu mees sai aastate eest kohtuotsuse Muhamedi pilkamise eest.
Ta sai surmaotsuse.
Käisin teda surmakambris vaatamas.
Ta oli seal kahe hullumeelse vangiga koos.
See oli talle tõeliselt raske.
Minu ja mu mehe pere hülgasid mu.
Mind jäeti ilma toidu ja rahata.
Töötasin naha poleerimise tehases.
Raske päevatöö eest sain palgaks 100 ruupiat.
Sellest ei jätku isegi pere päevaseks toiduks.
Vaid Sohail aitab mind, aga sellest ei piisa kõigeks.
Palun, palun palvetage mu mehe vabanemise eest,
et ta saaks tagasi koju pere juurde.
Sohail korraldab koosolekuid kristlastest vangide peredele.
Kord kuus kogunevad need naised palvetamiseks ja koos söömiseks.
Sohail aitab kristlastel alustada oma väikseid ettevõtteid.
Olen Rashid.
Aaste eest oli mu vennal kaklus moslemi mehega.
Teda süüdistati pilkamises ja seetõttu on mu isa vangis.
Sohail andis mulle riksa, et saaksin oma peret üleval pidada.
Palvetage Sohaili eest
ja nende eest, keda ta aitab nagu Meena ja Rashid.
Pakistani kristlik kogukond on vaene, tagakiusatud ja kirjaoskamatu.
Vaesust on kõikjal
ja kristlastest naised peavad tööd mujalt ostima.
Nad lähevad suurtesse moslemite majadesse teenijateks.
Tihti juhtub, et neid vägistatakse.
Pakistan on islamimaa, kus naistel pole mingit staatust.
Kristlastest vähemusel pole seda samuti.
Kristlastest naisi koheldakse koertena ja neid peetakse omandiks.
Neile võib teha, mida iganes.
Nad ei pea mõtlema aust või pere austamisest.
2004. aastal püüdsime alustada koolitusprogrammiga
kristlastest naistele, kes meie ühiskonnas kannatavad.
Kirjaoskus on kristlaste seas väga vähene.
Üldiselt 10%. Naistel aga 5%.
Keskuse mõte on tagada naistele väärikas rahateenimise võimalus.
2-3 aasta jooksul oleme koolitanud 200 naist ja neidu.
Mu nimi on Nagina ja ma olin õmblustöökojas õpilane.
Õppisin 3 aastat tagasi õmblemist, väljalõikamist ja nõelumist.
Nüüd saan kodus töötada.
Toetan oma pere - isa, õdesid ja vendi.
Mul on 7 õde-venda, kes kõik käivad koolis.
Isa, ema ja mina oleme tõeliselt õnnelikud.
Palvetage õmbluskeskuse ja selle õpilaste eest.
On tõeliselt raske hakkama saada, kui oled moslemiga abielus.
Vägisi moslemiusku pööramine on hetkel Pakistanis tuline teema.
14-16-aastaseid tüdrukuid röövitakse ja vägistatakse moslemite poolt.
Neid sunnitakse naituma neist 3-4 korda vanemate meestega.
Neidudel on tõeliselt raske naasta ühiskonda
ja jätkata normaalse eluga.
2000. aastal alustasime rehabilitatsiooni keskusega.
See on mõeldud neile,
kes on kogenud perevägivalda ja sundpööramist.
Nad saavad kristlikku õpetust
ja neile pakutakse ka muid koolitusi, kui nad seda soovivad.
Eesmärgiks on aidata tagakiusatud kristlastest neidusid.
Stefanus Lähetus teeb tööd
Pakistani tagakiusatud kristlaste aitamiseks.
Tõlge: Külliki Otsa